כאשר שולחים סחורה ללקוחות צריך ללוות אותה בחשבונית מס או בתעודת משלוח, לפי חוק ניהול הספרים.בתעודת המשלוח מפרטים את הכמויות ואת הפריטים נשלחו. לתעודת המשלוח יש יתרון ברור בהתקשרות שלכם עם הלקוח: כאשר המובילים מוסרים את הסחורה ללקוחות הם נותנים להם את מסמך המקור. זה מהווה סוג של אישור על מה הלקוחות קיבלו, אחרי שמחתימים אותם על ההעתק של התעודה. את ההעתק מחזירים לבית העסק ושם שומרים אותו למקרה של חילוקי דעות עם הלקוח על מה נמסר לו. חוץ מעוסקים פטורים שלא מפיקים חשבוניות מס, כל שאר סוגי העוסקים יכולים לצרף למשלוח חשבונית במקום תעודת משלוח. בתעודת המשלוח יופיעו פרטים דומים לאלה המופיעים בחשבונית – פרטי העסק, תאריך, פרטי הלקוחות וחתימה של השולח ומקבל המשלוח.